ระเบียบทหารใหม่เข้าสนช. ศรีสุวรรณ ค้าน - กห.โต้ไม่เพิ่มเงินเดือน แค่เปลี่ยนชื่อตำแหน่ง
สนช. รับหลักการวาระ 1 ระเบียบทหาร150 ต่อ 0 เสียงศรีสุวรรณ ค้าน พร้อมจ่อร้อง ป.ป.ช. ตรวจสอบ ชี้เข้าข่ายผลประโยชน์ทับซ้อน ด้าน กลาโหมยันไม่มีการเสนอขึ้นเงินเดือนนายพล เป็นเพียงการเปลี่ยนชื่ออัตรา16 พ.ย.2561 วันนี้ ที่ประชุมสภานิติบัญญัติแห่งชาติ พิจารณาร่าง พ.ร.บ.ระเบียบข้าราชการทหาร ที่เสนอโดยคณะรัฐมนตรี (ครม.) เพื่อกำหนดให้นายทหารสัญญาบัตรยศ พล.อ. พล.ร.อ. พล.อ.อ. อัตราเงินเดือนพล.อ.พิเศษ พล.ร.อ.พิเศษ ได้รับเงินเดือนระดับน.9 โดยที่ประชุมสนช.ลงมติรับหลักการวาระ 1 ด้วยคะแนน 150 ต่อ 0 งดออกเสียง 1สำหรับ สาระสำคัญ ร่างพ.ร.บ.ดังกล่าว พล.อ.ชัยชาญ ช้างมงคล รมช.กลาโหม ชี้แจงว่า เนื่องจากปัจจุบันกระทรวง กลาโหม ไม่มีการขอพระราชทานโปรดเกล้าฯแต่งตั้งชั้นยศจอมพล จอมพลเรือ จอมพลอากาศให้ข้าราชการทหารในกระทรวงกลาโหม โดยกำลังพลกระทรวงกลาโหมที่เป็น พล.อ. พล.ร.อ. และพล.อ.อ.ที่ครองอัตราจอมพล ถูกปรับเปลี่ยนเป็นพล.อ. พล.ร.อ. พล.อ.อ. อัตราเงินเดือนพลเอกพิศษ พล.ร.อ.พิเศษ พล.อ.อ.พิเศษดังนั้น เพื่อให้มีกฎหมายรองรับการรับเงินเดือนของข้าราชการทหารที่ดำรงตำแหน่งชั้นยศพล.อ. พล.ร.อ. พล.อ.อ. อัตราเงินเดือนพลเอกพิเศษ พล.ร.อ.พิเศษ พล.อ.อ.พิเศษ ที่กำหนดขึ้นใหม่ จึงจำเป็นต้องกำหนดร่างพ.ร.บ.ดังกล่าว เพื่อกำหนดให้นายทหารสัญญาบัตรยศ พล.อ. พล.ร.อ. พล.อ.อ. อัตราเงินเดือนพล.อ.พิเศษ พล.ร.อ.พิเศษ พล.อ.อ.พิเศษ ได้รับเงินเดือนระดับน.9 ซึ่งไม่มีผลกระทบต่อภาระงบประมาณ เพราะตำแหน่งดังกล่าวยังคงรับเงินเดือนในอัตราเดิมคือ ระดับน.9 ไม่ใช่การขึ้นเงินเดือน เพียงแค่เปลี่ยนชื่อตำแหน่งชั้นยศ เพื่อให้มีกฎหมายรองรับเงินเดือนของตำแหน่งเหล่านี้ขณะที่ก่อนหน้านี้ศรีสุวรรณจรรยาเลขาธิการสมาคมองค์การพิทักษ์รัฐธรรมนูญไทย เผยแพร่แถลงการณ์ของสมาคมฯคัดค้านการขึ้นเงินเดือนทหารชั้นนายพล โดยแถลงการณ์ระบุว่ากฎหมายดังกล่าวมีการแก้ไขเพิ่มเติมโดยยกเลิกอัตราเงินเดือนข้าราชการทหารของนายทหารสัญญาบัตรยศจอมพล จอมพลเรือ จอมพลอากาศ หรือพลเอก พลเรือเอก และพลอากาศเอก ที่ครองยศอัตราจอมพล แก้ไขเป็นให้นายทหารสัญญาบัตรยศ พลเอก พลเรือเอก และพลอากาศเอก อัตราเงินเดือนพลเอกพิเศษ พลเรือเอกพิเศษ และพลอากาศเอกพิเศษ ให้ได้รับเงินเดือนในระดับ น.9 แทน โดยอ้างว่าเพื่อให้สอดคล้องกับโครงสร้างและการบริหารจัดการกองกำลังพลของกระทรวงกลาโหม ซึ่งเท่ากับว่า นายทหารสัญญาบัตรยศพลเอก พลเรือเอก และพลอากาศเอก จะได้รับเงินเดือนสูงสุด 76604 บาท (จากเดิมที่เคยปรับขึ้นมาเมื่อปี 2558 ในระดับสูงสุดที่ 72965 บาท) ซึ่งขณะนี้ประเทศเรามีอัตรานายพลล้นกองทัพมากเกินไป ควรที่จะยุบลงเสีย 50%ด้วยซ้ำไปการที่ สนช.จะพิจารณาผ่านร่างกฎหมายฉบับดังกล่าวในวันนี้วันที่ 16 พ.ย.61 นี้ จะเป็นการแสดงออกที่ไม่ละอายต่อประชาชนคนไทยทั้ง 66 ล้านคน ที่ต้องระทมทุกข์กับปัญหาเศรษฐกิจฝืดเคืองที่ปรากฎอยู่ในขณะนี้ ทั้งการทำมาค้าขายก็ซบเซา ถูกแย่งอาชีพจากนายทุนใหญ่ ทั้งปัญหาพืชผลทางการเกษตรตกต่ำอย่างรุนแรงทั้งยางพารา ปาล์มน้ำมัน มะพร้าว ฯลฯ การจะพิจารณาขึ้นเงินเดือนให้ทหารในช่วงนี้จึงเป็นการผิดกาละเทศะเป็นอย่างยิ่ง ซึ่งควรรอให้สภาฯที่มาจากการเลือกตั้งของประชาชนมาพิจารณาจะสง่างามมากกว่าแถลงการณ์สมาคมฯ ระบุด้วยว่า สมาชิก สนช.กว่าครึ่งเป็นนายทหารระดับสูง ซึ่งการพิจารณาผ่านร่างกฎหมายฉบับนี้ย่อมเข้าข่ายผลประโยชน์ทับซ้อน เป็นการใช้อำนาจทางนิติบัญญัติแสวงหาผลประโยชน์ให้กับตนเองกับพรรคพวกอย่างโจ่งแจ้ง ขัดต่อมาตรา 185 ประกอบมาตรา 219 วรรคสองของรัฐธรรมนูญ 2560 และขัดต่อข้อ 11 ของมาตรฐานทางจริยธรรมของ ตุลาการศาลรัฐธรรมนูญและผู้ดํารงตําแหน่งในองค์กรอิสระ รวมทั้งผู้ว่าการตรวจเงินแผ่นดิน และหัวหน้าหน่วยงานธุรการของศาลรัฐธรรมนูญและองค์กรอิสระพ.ศ.2561 ที่บัญญัติไว้ชัดเจนว่า ไม่กระทําการอันเป็นการขัดกันระหว่างประโยชน์ส่วนตนกับประโยชน์ส่วนรวม ทั้งนี้ไม่ว่าโดยทางตรงหรือทางอ้อมดังนั้น หาก สนช. ท่านใดยกมือให้ความเห็นชอบผ่านร่างกฎหมายดังกล่าว ก็จะครบองค์ประกอบความผิดทันที ซึ่งสมาคมองค์การพิทักษ์รัฐธรรมนูญไทย จะนำความร้องเรียนต่อ ป.ป.ช. เพื่อไต่สวนและสอบสวนลงโทษตามครรลองของกฎหมายต่อไปแน่นอนด้าน พล.ท.คงชีพ ตันตระวาณิชย์ โฆษกกระทรวงกลาโหม เปิดเผยว่า กระทรวงกลาโหมได้เสนอแก้ไขเพิ่มเติมร่าง พ.ร.บ.ระเบียบข้าราชการทหาร (ฉบับที่ ) พ.ศ. โดยมีสาระสำคัญ คือ การแก้ไขอัตราจอมพล ปรับเปลี่ยนเป็น อัตราพลเอกพิเศษ ในทุกเหล่าทัพ จึงจำเป็นต้องยกเลิกอัตราเงินเดือนจอมพล และปรับเป็นอัตราเงินเดือนนายพล (ระดับ น.9)แทน โดยไม่มีการปรับขึ้นเงินเดือนแต่อย่างใด ซึ่งเรื่องดังกล่าว กห.ได้เปิดเผยให้สังคมทราบแล้ว โดยอยู่ระหว่างเสนอ สนช. พิจารณาร่างดังกล่าวพล.ท.คงชีพยืนยันว่า กองทัพเป็นสถาบันหลักค้ำจุนประเทศชาติ ที่มีประชาชนเสียสละหมุนเวียน ผลัดเปลี่ยนกันเข้ามาทำหน้าที่ปกป้องผลประโยชน์ชาติ จากรุ่นสู่รุ่นต่อเนื่องกันมาด้วยความภาคภูมิใจ ขณะเดียวกัน ก็พร้อมเปิดกว้างรับฟังสังคมอย่างสร้างสรรค์มาตลอดการแสดงความคิดเห็นของบุคคลที่พยายามป้ายสีให้ภาพลักษณ์กองทัพและประเทศชาติเสียหาย ด้วยการบิดเบือน เชื่อมโยงข้อมูล อาจด้วยความไม่รู้ หรือ ไม่พยายามรับรู้ เพียงเพื่อต้องการแสวงชื่อเสียง สร้างราคาตนเองในสังคม ถือเป็นพฤติกรรมและการแสดงออกของวุฒิภาวะที่ไม่สมควรอย่างยิ่ง ต่อสภาพการณ์บ้านเมืองในปัจจุบันโฆษกกระทรวงกลาโหม กล่าวที่มา เพจ และ
สนช. รับหลักการวาระ 1 ระเบียบทหาร 150 ต่อ 0 เสียง ศรีสุวรรณ ค้าน พร้อมจ่อร้อง ป.ป.ช. ตรวจสอบ ชี้เข้าข่ายผลประโยชน์ทับซ้อน ด้าน กลาโหม ยันไม่มีการเสนอขึ้นเงินเดือนนายพล
ร่าง พ.ร.บ.ระเบียบข้าราชการทหาร (ฉบับที่ ..) พ.ศ. ....,ผลประโยชน์ทับซ้อน,ขึ้นเงินเดือนทหาร,กระทรวงกลาโหม,อัตราพลเอกพิเศษ,อัตราจอมพล